
RAPORT 

asupra proiectului  de Lege pentru ratificarea Protocolului Adiţional, semnat la Bucureşti, la 16 aprilie 2007, la Acordul dintre Guvernul României şi Guvernul Republicii Populare Chineze privind promovarea şi protejarea reciprocă a investiţiilor, semnat la Bucureşti la 12 iulie 1994
                      În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere, în fond, cu proiectul de Lege pentru ratificarea Protocolului Adiţional, semnat la Bucureşti, la 16 aprilie 2007, la Acordul dintre Guvernul României şi Guvernul Republicii Populare Chineze privind promovarea şi protejarea reciprocă a investiţiilor, semnat la Bucureşti la 12 iulie 1994 , trimis cu adresa nr. PL-X 530 din 3 septembrie 2007, înregistrat sub nr. 21/242 din 4 septembrie 2007.


Potrivit prevederilor art. 75 din Constituţia României, republicată, şi ale art.92 alin. (8) pct. 1 din Regulamentul Camerei Deputaţilor, republicat, cu modificările ulterioare, în cazul acestei iniţiative legislative, Camera Deputaţilor este prima Cameră sesizată.

Consiliul Legislativ a avizat favorabil proiectul de lege, conform avizului nr.1079 din  9 august 2007.

Comisia pentru politică externă, conform avizului nr.PL-x 530 din 6 septembrie 2007, a avizat favorabil proiectul de lege, în forma iniţiatorului.
Iniţiativa legislativă supusă dezbaterii are ca obiect de reglementare ratificarea Protocolului Adiţional, semnat la Bucureşti, la 16 aprilie 2007, la Acordul dintre Guvernul României şi Guvernul Republicii Populare Chineze privind promovarea şi protejarea reciprocă a investiţiilor, semnat la Bucureşti la 12 iulie 1994.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat proiectul de lege mai sus menţionat în şedinţa din 12 septembrie 2007. 

La dezbaterea acestei iniţiative legislative au fost prezenţi, în calitate de invitaţi, din partea  Ministerului Economiei şi Finanţelor, doamna Gabriela Burcea şi domnul Marius Dinescu - consilieri.

                     La dezbaterea acestei iniţiative legislative, din totalul de 23 de membri ai Comisiei pentru politică economică, reformă şi privatizare au fost prezenţi 23 deputaţi.

                      Cu prilejul dezbaterilor, invitaţii au precizat faptul că, deşi există erori materiale, nu se poate interveni pentru modificarea lor întrucât protocolul este deja semnat. 
În urma examinării propunerii legislative şi a punctelor de vedere exprimate de către membrii Comisiei şi de către invitaţi, s-a hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru ratificarea Protocolului Adiţional, semnat la Bucureşti, la 16 aprilie 2007, la Acordul dintre Guvernul României şi Guvernul Republicii Populare Chineze privind promovarea şi protejarea reciprocă a investiţiilor, semnat la Bucureşti la 12 iulie 1994 , în forma iniţiatorului.
În raport cu obiectul şi conţinutul său, proiectul de lege face parte din categoria legilor ordinare.                                                                                                                                                                                      
           PRESEDINTE,                                                             

           Mihai TUDOSE                                                                                                                                        

                                                                         SECRETAR,                                                                                                                                                                                  

                                                                         Iuliu NOSA                                                                                                                                           
                                                                                                                                                                                                  Expert parlamentar,                                                                   

                                                                                                                                                                                  Graziella  Segărceanu      

                                                                                                                                                                                               Consilier parlamentar,                                                                                    

                                                                                                                                                                                                        Anca Chiser                                               

Vă înaintăm, alăturat, RAPORTUL asupra proiectului de Lege pentru ratificarea Protocolului Adiţional, semnat la Bucureşti, la 16 aprilie 2007, la Acordul dintre Guvernul României şi Guvernul Republicii Populare Chineze privind promovarea şi protejarea reciprocă a investiţiilor, semnat la Bucureşti la 12 iulie 1994, trimis, spre dezbatere în fond, cu adresa nr. PL-X 530 din 3 septembrie 2007, înregistrat sub nr. 21/242 din  4 septembrie 2007.
          În raport cu obiectul şi conţinutul său, proiectul de lege face parte din categoria legilor ordinare.
PREŞEDINTE,

MIHAI  TUDOSE

